
AD APOLLINEM 


Horatii Ode 31 l. I 

Quid dedicatum poscit Apollinem 
vates? quid orat, de patera novum 
fundens liquorem? non opimas 
Sardiniae segetes feracis; 
non aestuosae grata Calabriae 
armenta; non aurum, aut ebur Indicum; 
non rura, quae Liris quieta 
mordet aqua taciturnus amnis. 
Premant Calena falce, quibus dedit 
fortuna vitem, dives et aureis 


Hispane reddita 

mercator exsiccet culullis 
vina Syra reparata merce, 

Dis carus ipsis; quippe ter et quater 
anno revisens aequor Atlanticum 
impune. Me pascunt olivae, 
me cichorea, levesque malvae. 

Frui paratis et valido mihi, 

Latoe, dones, et precor integra 

cum mente; nec turpem senectam 
degere, nec cithara carentem. 


iQuA pedirg yo a Apolo en este dia 
que un templo en honra suya se levanta, 
al hacer las prtmeras libaciones 
de sus altares en las ricas aras? 

,<Le pedlrA las mieses abundantes 
que lleva en su regazo tierra sarda, 
o sabrosos rebailos como aquellos 
que cria en sus campiftas la Calabria? 

En sus votos no aspira este poeta, 
a cosas tales, ni ambiciones tantas. 

No codicio ya ei oro de la India, 
ni el tnarfil ambiciono de la Arabia, 
ni apatezco los campos cuyas tierras 
carcome el Garellano con sus aguas- 
Pode alegre sus vifias quien posea 
en pedazo de tierra vid lozana; 
o el rico mercader, que Impune surca, 
confiado en un leflo, mar airada, 
trocado por las drogas de la Siria, 
beba el suave licor en copas Aureas. 

Para mi solo quiero verde oliva, 
alegres achicorias, leves malvas, 
salud robusta porque goce de ellas, 
un cuerpo varonil con mente sana, 
una honrada vejes, llena de brios, 
mAs una lira con que cante el alma. 

Antonio Maria Loza, C. M. F. 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Lirida) - Universidad - Espafta 



De recta linguae Latinae pronuntiatione™ 

Diphthongi ae oe, ai oi comparate pronuntiantur. — 

b) Ex ipsa diphthongorum natura. Si quaerimus ab grammaticis 
quid sit diphthongus. omnes una voce respondebunt fere cum Des- 
pauterio: «Diphthongus est duarum vocalium vim suam retinentium 
in eadem syllaba complexio». (2> Sed in vulgata pronuntiandi ratione 
non retinet sonum prima earum, sed tantum altera, cur igitur ae oe 
diphthongos appellamus? 

Renascentium litterarum ille testis est, cui adjungamus opor¬ 
tet Marium Victorinum qui veteres repraesentet grammaticos: (3) «Duae 
inter se vocales jugatae ac sub unius vocis enuntiatione prolatae syl¬ 
labam faciunt natura longam, quam Graeci diphthongon vocant, ve* 
luti geminae vocis unum sonum ut ae oe au* Quibus in verbis ani¬ 
madverte etiam comparatam omnino diphthongum au cum reliquis 
duabus. Quid igitur in au duae sonant vocales, dum in ae oe tantum 
altera e? Quanto rectius et rationabilius illi qui ante renatum littera¬ 
rum, quo tempore scriptis restitutae sunt diphthongi, ubique e dum¬ 
taxat exscribebant, eo quod e solum pronuntiarent. 

Galli ou eau et similia nequaquam diphthongos vocant. Roget 
quis puerum Gallicum: quot vocales continet nomen Rousseau? 
Respondebit: «duas» —Quare? «-Quia quamvis quinque ibi invenia¬ 
mus, tantum sonant duae.» —Recte quidem. Rogemus vicissim nos 
Martialem quot sint litterae in verbo Naevia. Qui respondebit: 

Naevia sex cyathos, septem Justina bibatur. (VIII, 51) 

Mos fuit in hilarioribus conviviis ut compotores amasiorum 
et amicarum nomina proferrent, ac tot haurirent pocula quot litteris 
ea constarent Ergo sex sunt litterae non quinque in Naevia, quia eo 

(1) Confer num praecedentes —(2) Commentarii Gramm. Ltb. II, reg. de dlphth — (3) Keil, Oramm , 
Lat. VI, p. 32 

tempore singulae earum audiebantur, neque in diphthongis prima 
unquam obmutescebat. Unde recte grammatici Gallici J. M. Guardia 
et Wierzeyski adserunt (1) «Ae oe sunt pro ai oi. Diphthongus ai inve¬ 
nitur ab temporibus magis dissitis ad finem usque Imperii. Diphthon¬ 
gus oi sine alteratione invenitur in antiquissimis documentis. Lucillii 
coaevi eodem modo ae et ai pronuntiabant, ex quo tempore hic pog- 
ta scribere jussit ai in genitivo et dativo singulari, et ae in nominati¬ 
vo plurali nominum primae declinationis. Aetate Gracchorum et 
scriptura et pronuntiatio inter oe et oi oscillabant». Quibus omnibus 
haec Marii Victorini juvat tandem addere: «Vos igitur sine controver¬ 
sia ambiguitatis et pluralem nominativum et singularem genitivum 
per ae scribite, nam qui non potest dignoscere supra scriptorum vo¬ 
cum numeros et casum valde est hebes.» (2) 

Animadvertendum tamen est quod de diphthongis tradidit 
Vossius: Diphthongus est sonus compositus ex sonis duarum voca¬ 
lium, sic ut uterque audiatur, si enim solum auditur una vocalis, 
diphthongus dici nequit. Nec tamen necesse est ut uterque sonus 
aeque audiatur, interdum enim altera vocalis tantum habet semis¬ 
sem temporis vel tertiam partem ». Equidem vero quis poterit ae oe 
uno sono pronuntiare, nisi alteram, quae est e, attenuet? Nam voca¬ 
les a o e fortes sunt et vocantur; fortes autem vocales binae una vo¬ 
cis emissione proferri nequeunt, nisi debilitetur altera earum; e vero 
debilitata in pronuntiando vergit ad i, quanquam in diphthongis et 
alibi generatim aurea litterarum Latinarum aetate hujusmodi exilis 
littera scripta fuerit e. 

Interdum etiam per diaeresim diphthongi peribant et ex una syl¬ 
laba duas poetae faciebant. Quid tum? Secunda earum, quae, ut di¬ 
ximus, vergebat ad i, totum reciperabat sonum et tum nunquam non 
per i clarissimum et pronuntiabatur et scribebatur. Quod, si quid 
probat, nihil aliud utique probat quam vicinitatem e diphthongalis 
ad i. Innumera sunt apud Lucretium ejusmodi exempla, neque desunt 
apud Vergilium duo, alias satis vulgata, quae juvat hic praesentare: 
Aulai medio libabant pocula Bacchi (Aen. III, 354) 

Dives equum, dives pictai vestis et auri (IX, 26) 

Praeterea diphthongi ae oe Latinorum sunt eaedem omnino 
atque ai et ot Graecorum, cujus rei luculentissima habemus testimo¬ 
nia in veteribus grammaticis sicut in recentibus. Sic Terentianus 
Maurus: 

2 Alpha (a) semper atque jota (i) quem parant Graeci sonum 
A et e nobis ministrant; sic enim nos scribimus. 

(1) Grammaire de la langue Latine, premlire p., liv. I. dbap. II. —(2) K«ll, Grammat Lat. VI, p 14, 

Oi similiter oe; et e fit, jota (i) quod Graecum sit. 

Priscianus haec quoque habet; Pro w quoque o, et pro t, e in 
diphthongo accipimus Nemo autem intellexerit apud Graecos, ut 
ait Cliquennois (l) , contractionem xdyd)=xai sym si xai pronuntiatum sit 
xe.De Graeco diphthongo oi sic loquitur paulo inferius laudatus scrip¬ 
tor: Athenienses aetate classica eodem modo illam pronuntiabant 
atque in systemate Erasmiano. In eo aurem systemate pronuntiatur oy. 
De a t diphthongo ipsum Erasmum audE 2) : Jam at diphthongum evi¬ 
denter audire licet in lingua Germanorum cum nominant Caesarem 
(Kaiser). 

Cum satis ex hucusque dictis pateat priscorum Latinorum at¬ 
que Graecorum duplicem diphthongum ai oi nihil in pronuntiando 
discriminari ab ae oe, quae quidem fuit communissima classicorum 
Latinorum scriptio, necesse est ut quodammodo explicemus, cur 
aetate aurea altera e littera potius quam i scriptores fuerint congavisi. 

Primum omnium nemo est quin ultro profiteatur vel in recen¬ 
tibus linguis vocalem alteram diphthongorum ai oi, tam e sonare 
quam i. Audi quippe Germanum hominem dicentem Kaiser; audi 
Hispanum boina proferentem. Nonne ipse inter e et i scriptionem 
ambigeres nisi mos contrarius manum tuam regeret? Ad hoc accedit 
quod sermo Latinus ab Graecorum illa tribu quae Aeolia dicitur prae¬ 
cipuum decus accepit, quam constat non solum per at et ot sed etiam 
per ae et oe eas diphthongos scripsisse. Quod manifeste declarat Te¬ 
rentius Scaurus his verbis (3> : Antiqui quoque Graecorum hanc syl¬ 
labam (ai) per ae scripsisse traduntur. Cui rei hoc adjungit Keilus: 
Exempla ae diphthongi ex antiquis Boeotorum inscriptionibus adno- 
tavit Ahrensius de dialecto Aeol. et post hunc alii. Obiter atque 
indirecte idem fassus est etiam Marius Victorinus ut legit apud eum 
J. G. Vossius' 4 *: «Graeci per t potissimum hanc syllabam (ai) scribe¬ 
bant propter exilitatem litterae e, r { autem propter naturalem produc¬ 
tionem jungere vocali alteri non possunt; jota vero, quae est brevis 
et eadem longa, aptior ad hanc structuram visa est, quam potesta¬ 
tem apud nos habet et e quae est longa et brevis.» Quid sibi vult, ro¬ 
go, illud potissimum? Hoc nempe adverbio adnuit clarus ille gram¬ 
maticus Graecos ai diphthongum crebrisstme quidem per t, at non 
semel repraesentasse eam per e. Quam ad rem fuisse adductos decla¬ 
rat quod et e nimium exilis esset, et tj nimium gravis; hoc autem e 
Latinae non contigit propter ancipitem ad utramque quantitatem ha¬ 
bitudinem. 


(1) Lc Orec et Ie Latln. - Diphtonges a. 48. —(2) Dialogus de pronuntiatione ad medium.-(3) Keil, 
Gramtn. Lat. VII, p. 16. - (4) K*ll, ibid. VI, p. 14. 

Tandem nonne ^uic negotio et sensus nationalis quidquam 
contulit? Id ego lectoribus admoneo: Latinos Graecorum ai diph- 
thongum deseruisse atque ae suscepisse cum armis Graecos supe¬ 
rare coeperunt; item tum apud eos ai instaurationem fuisse propug¬ 
natam cum Romanorum imperium decidebat et Claudius Caesar, 
quem Graeco modo vixisse D. Cassius autor est, scito publico ubi¬ 
que ai Graecorum perscribere jussit. Quae omnia pronuntiationis ae 
et ai identitatem magis magisque confirmant. 

Emmanuel JOVfi, C. M. F. 

(sequar). 


Conloquia in Schola 


Non libet (cavillum) 

Obstrigillator et Baburrus (1) 

in curru ferriviario 

O,—Aufer, amabo, de sedili istam brassi¬ 
carum cistellam. 

B. —.(obmutescit) . .. 

O. — Numquid surdus es? Tolle statim cis¬ 
tellam istam. 

B. — (Sedate) Atqui, domine-, nullatenus 
mihi-ltbel. 

O. —Quid? Nullatenus libet? Tolles enim- 
vero. 

B, — Equidem non tollam. 

O.—Id vero facies vel invitissimus. 

B. - Va! Siccine? Jam videbimus. 


(1) Baburrus = stultus, ineptus jux¬ 
ta Isidorum, Etym. I, io. Vide Fore, 
vocem Babulum. Du Cange adfert ex 
Gualdo in vita Sti. Anscarii hunc ver¬ 
siculum: 

Ac quidam de plebe truces, hominesque 
[baburri. 

Ex vita manuscripta Caroli Magni 
jussu Friderici Imperatoris exarata hoc 
etiam desumitur: Baburrus et insanus ab 


No me da la gana (sainete) 

EI Revisor y el Baturro (,) 
en un coche dei ferrocarril 

R.—Haga el favor de quitar este cesto 
de coles de encima dei asiento... 

B-. 

R, —iEstAV. sordo? |Quite inmediata- 
mente ese cestol 

B. — f Gon calma) Pues, sefior, a mf no 
me da la real gana. 

R. —|C6mo que no le da la real gaual 
Pues lo quitard V. . . . 

B. -Pues no lo quitar£. 

R — Vaya si lo hard, mal que le pese. 

B. —iAh, sf..? Ya lo veremos... 


omnibus reputabatur. Mihi visum est hoc 
vocabulum ad illos transferre homines, 
cujusque quidem regionis, quos baturros 
appellamus ex similitudine non tantum 
dictionis, sed etiam significationis. Vide 
notulam adjunctam. 

(1) Baturro es dim. de balo. Bato 
(Del griego Barro? rey de Cirene. famoso 
por su tartamudez). Hombre tonto o rtis' 
tico y de pocos alcances. Diccion. de la 
Academia. 

O. —(Sibi succendens) Aut cistellam inde 
aufers, aut custodes ciricos arcessam. 

B.— Quemvis arcessito; etsi rex accedat, ego 
hinc cistellam non au feram: equidem 
non auferam, audiri? 

0.— (Bracchium ejus adripiens) Tolle 
cistellam illizol 

B. —(Usque tranquillus) Sine me; nisi ma¬ 
ris ut manu faciem tuam perstringam. 

O. —(Discedit Iratus, reditque paulo post 
cum binis custodibus) En vobis ho¬ 
munculum qui obtemperare abnuit in 
re quam praecipiunt leges. Ei iterum 
ilerumque injunxi ut istam de sedili 
tolle: et cistellam, quod facere usque 
recusavit. 

CUSTOS . — Ergo tu istam cistellam hinc tol¬ 
lere nonvis 

B. —Nolo sane; idque dixi jam vicies. Non 
libet mihi, sitque hoc satis. 

Custos.-. 4i videamus. Quam ob rem illam 
auferre nonvis? 

B. —Deo gratias, quod hoc tandem aliquan¬ 
do me rogasti. Atqui scito me cistellam 
ideo non tollere de loco, quia simplici¬ 
ter mea non est... 

O —Quidni dixisti hoc prius? 

B. — Hominem sane improvidum! Eccur a 
me id comiter non rogasti? Si forte 
credideris me ubera adhuc sugere ma¬ 
tris, insigniter errasti. 

O, —Igitur cujus est cistella ista? 

B. —Hujus nempe socii mei qui hic ad latus 
dormit. 

O,—(Socium expergiscens) Heus! Tolle 
inde hanc sarcinam! 

Socius. Cistellamne? Id facio extemplo. 


R —(Impacientdndose) O lo quita inme- 
diatamente o llamo a la guardia ci- 
vil. 

B, —Puede V. llamar al que quiera, y 
aunque venga el mismo rey en per¬ 
sona, el cesto yo no lo quito* jVaya 
que no lo quito .! iEstd V? 

R —(Agarr&ndole por el bra^o) |A quitar- 
lo al instante..I 

B .—(Siempre con calma) Suilteme V. si 
no quiere que le pase la mano por 
la cara... 

R. —fMarcha furioso volviendo momenlos 
despuis con una pareja de guardia ci- 
vil) Aquf tienen Vds. ese sefior que 
se niega a obedecer lo que manda la 
ordenanza. Yo le he intimado ya va¬ 
rias veces que quite ese cesto die 
asiento y siempre se me ha negado. 

Guardia. — ^De manera que no quiere 
V. quitar ese cesto de ahf..? 

B.—No, sefior, ya lo he dicho veinte ve¬ 
ces... 

GUARDIA. —Vamos a ver: iporque no lo 
quiere V. quitar? 

B. — |Gracias a Dios que me lo pregun- 
tan! Pues sepa V. que no lo quito, 
sencillamente, porque no es mio el 
cesto... 

R.—<iC6mo no lo dijo V. antes..? 

B, —iVaya ese tio..! <(Y por qufi no tuvo 
la urbanidad de preguntfirmelo? Si 
pensaba que atin me mamaba el de¬ 
do, iba V. muy equivocado. 

R. - Entonces ide qui£n es? 

B,—De ese amigo que duerme aqui al 
lado. 

R .—(Despertdndole) jEhl, quite V. ese 
bultol 

Amigo.— iEl cesto? jAl instante..! 

Epistularum Commercium 

Josepbus M. Jimenez. Henrico Mcirtija condiscipulo carissimo S. 

Quoniam tu in epiftularum commercium ultro me provocafti, ecce prodeo, 
ut tuis potius suavissimis litteris delefter quam ut meis tibi oble&amentum ullum 
adferam. Atque cum dies jam Natales Domini proximi currant salvere te cupio om- 
nesque qui in Palaestrae Latinae a&uaria, ut apes in examinibus, dulcissimum La¬ 
tinarum litterarum ne&ar jugi ftudio laboratis. Omnibus vobis annus MCMXXXIT, 
foribus apertis, fauftissima praebeat et adferat. 

Lucubratio tua de E. Cabanyes in superiore Palaestrae fasciculo vulgata, 
mexime placuit. Nonne tu quoque Cl. Laurentii Riber de Xaverio a Burgis Horatii 
cultore adnotationibus in «EI Debate» Id. Dee. editis, animum voluptate saginafti? 
Utinam et aliorum Hispanarum vatum, qui ex poesi Horatiana libarunt, exuvias 
suscites et memoriam'ferventer recolas! 

Cum his litteris poeticas epheborum scriptiones accipies, qui nondum prin¬ 
cipia Latinae metricae sunt edocti et jam Musarum et Apollinis arces auda&er pe¬ 
tunt. Tu qui Latinos versus amare bisque dele&ari nunquam deftitifti, quos et con¬ 
ficere feliciter valuifti, eas libenter accipies, conatibus et ftudiis puerorum perfrueris, 
mendis, si quae sunt, indulgebis. Quod si aliorum aemulationem concitandam putas 
in 'Exercitationum Sdiolarum plagulis inserere cura. 

Valebis et valere socios reda&ionis desideratissimos jubebis; ego quoque valeo. 

Barbastro, X Kal. 

Henricus Martija Josepho Jimenez, s. p. 

Tuarum litterarum le&ione quibus rescribere feftinavi, vehementer sum de- 
lettatus. Miror equidem et laudo tuam in noSlro Commentario assiduam collabora- 
tionem; articulos quoque disertissifnos de antiquitatibus Romanis perlegi, quorum 
primus hoc ipso numero in lucem prodit. 

Discipulorum tuorum po&icas elucubrationes grato animo evolvi; omnes 
opportuno tempore typis mandabuntur; exercitium Latinos versus exarandi valde 
utile esse adulescentulis ad ingenium acuendum nemo eSl quin dubitet. Nonne re¬ 
cordaris et tu illius temporis cum in aulis rhetorices operosos versiculos condemus? 
Quanta juvenile pe&us jucunditas implebat cum post multa menda multamque litu¬ 
ram, castigatus exibat versus! 

Magnopere laudo Barbastrensium aemulationem in Latinis litteris, imprimis 
tuorum sociorum in cathedra Latinitatis, quibus et Homerici sermonis magistro meo 
nomine salutem dicito. 

Fac ut valeas. 

Cervariae, idibus Januarii. 

MITIS ADESTO 

Cum me vultu couspiciat mors dira minaci. 

Instet et afflicto £ rus amara milii; 

Cymkala tinnitu cum pulsent corda sinistro. 

Cum leti sudor frigidus ora riget; 

Clausis cumque oculis sit, solis lumine dempto. 
Aeterni jubaris lampas okorta miki; 

Deciduae vitae cum frondis ak arkore nimkus 
Aetkera per vacuum turkine raptus eat; 

Lucis supremo cum me discrimine fractum 

.Mors jam jam Ditis regna per atra ferat; 

Pulvere cum tellus me condet avara sepulcri... 
Tum misero. Virgo, mitis adesto miki. 

Praesidio tunc fulgentem te lumina cernant. 
Perpetuo sileant Nomine lakra tuo. 

Tum metuenda Satan minitantem proelia furvum 
Rok ore non victo contere. Virgo potens. 

Tunc commissorum veniam largire dolenti. 
Judiciumque Dei sit prece lene tua. 

Ne praeceps Baratkn fac lakar sediktis atris, 

■Sed miserans famulo pande kemgna polum. 

Ut Jesu vultu nati, o mitissima rerum, 

Aeternumque tuo. Virgo Maria, fruar. 

Ludovicus MARCOS, C. M. F. 


Rosarii in Argentina. 

NOVA ET VETERA 



CUBICULUM <•> 

Extra zothecam est in cubiculo pars alia praecipua ubi quis lu¬ 
cubrationes (1) habere solfet, quam conclavfe (2) recte vocant. In me¬ 
dio pavimento seu latericio seu lignito seu musivo" non semel surgit 
eleganter monopodiqm. (3), Est autem 
monopodium mensa uno tantum pede 
subfulta, cooperta plerumque tapete vil¬ 
loso et variis figuris ;et coloribus picto; 
artificiosa saepe aliqua sculpturella deco¬ 
ratur vel capedine (4) quae multiplici ter¬ 
mite (5) flores ostendat tum naturales 
tum etiam artifici manu adlaboratos ... 

Quod autem in cubiculo res cete¬ 
ras praestantia vincit est .haud dubium 
mensa scriptoria t^uae intro euntium Sta- 
tim oculis objicitur. • distinctis lbcu lis (6) M Tirit| n n1l „ m 

distributa, itf quibus cartae ut epistulae, carmina, 
commentationes adservantur. Super mensam fere te- 
‘net pluteus (7) et super pluteum bursa ubi sunt in 
promptu aliquot plagulae et Carta bibula. (8) Est quo¬ 
que ad inanum theca scriptoria cum atramentario (9) 
linimenti (10) pleno et calamo seu stylographo et gra¬ 
phio. (11). Hodie non est infrequens dactylographum 
personale separata in mensula quo facile et pulcre 
eipediuntur . documenta cum publica tum privata. 
Quid sit vero dactylographum bene norunt jam lec¬ 
tores nostri, qui ab initio commentarii nos sunt con¬ 
secuti. Est nempe machina scriptoria tudiculis (12) 
praedita, quibus pulsandis in carta 
pura litterae panguntur- 

Pendet a latere meae scriptoriae 
mensae plumarium (13) quo, ineunte 
labore, pulverem discutio. Prope men¬ 
sam cistella invenitur in quam scissas 
inmitto cartas quae usum ultra non 
sunt habiturae. Non desunt hinc inde 



Captd» 



Thaea scriptoria 


(») Vide f«ic. superiorem, pag. 56. 

in mens 4 libri quibus cottidie paene est utendum. i 

Sed eorum plerique in scriniis (14) reponuntur bi- J 

bliothecae quae viris studiosis deesse nequaquam J 

potest; in ea custodiuntur libri in ordines digesti. S 

Aliud est etiam armarium ad vestes destina¬ 
tum quod ideo vestiarium dicitur. In eo vestimenta 
adservantur, quod ne tineae invadant, ut suadet ■ 

Plinius, amurca debet aspergi. Quae ad usum com- M 

munem non attinent in arca (15) reconduntur, quae 
in cubiculo secretiorem sibi angulum expostulat. 

Ut opus litterarium 
magna cum jucunditate sem- 
per exequamur non solum Plumarium 
splendenti luce per noctem sed interdiu pro¬ 
fuso sole opus est, qui cubiculum undique ex- 
Arca hilaret. Ad hoc maxime facit moenianum (16) 

vel saltem ampla fenestra. Ex moeniano cla¬ 
trata pergula (17) innixo licet cuiquam exerere __ 

interdum caput, cum forte studio gravidum [||lPp|§|5p| 

dolere vel deficere incipiat. Si quando opor- 
teat solis radiis directis carere, sunt in fenestra C ^ 

valvulae (18) quae eos convenienter deflectant | «ppWm ' 

et velum (19) praeterea ante fenestram facile fe I 

expandendum. Non caret tandem elegantia | ! 

aut decore raris quidem tabulis pictis (20) seu ^ 1 : ^ 

piis seu artificiosis cubiculi parietes hones- 1 j= .-'■■■ ! — 

tare. T.hui. 



(1) Labores. (2) Cuarto. (3) Velador. mero. (14) Anaquel. (15) Baul. (16) 

(4) Jarro. (5) Ramita. (6) Cajdn. (7) Pu- Balcdn. (17) Baranda. (18) Ventanillo. 

pitre. (8) Secante. (9) Tintero. (10) Tin- (19) Cortina. (20) Cuadro. 
ta. (11) Lapicero. (12) Tecla. (13) Plu- 


Emmanuel JOVfi, C. M. F. 

CURSUS GYMNASTICUS 

VERGILII ECLOGA VI (sequitur) 


Non injussa cano: si quis tamen haec quoque, si quis 
Captus amore leget, te nostrae, Vare, myricae, 10 

Te nemus omne canet; ne Phoebo gratior ulla est 
Quam sibi quae Vari praescripsit pagina nomen. 

Non injussa cano: Canto ea quae a hunc locum, «nec enim pagina ulla Apo- 
Phoebo cantare jussus sum. Te nostrae llini est gratior quam quae Vari nomen 
Vare myricae: Metonimia signi pro re gestat in titulo». Hic finitur introductio 
significata, myricae pro carmine bucoli- eclogae, 
co. Nec Phoebo gratior: Servius ad 

Pergite Pierides: Chromis et Mnasilus in antro 
Silenum pueri sommo videre jacentem. 

Inflatum hesterno venas, ut semper Iaccho. 15 

Serta procul tantum capiti delapsa jacebant 
Et gravis attrita pendebat cantharus ansa. 


Pergite Pierides: Transitio. In hoe 
fragmento usque ille dolum ridens tam 
pulcre pinguntur hujus dramatis cam¬ 
pestris personae, ut oculis conspici pu¬ 
tes. Pastores Silenum somno prostra¬ 
tum in caverna deprehendunt; inflatum 
hesterno venas, quod mores Sileni et 
genus somni in quo jacebat ostendit. 
Inflatum venas est constructio poetica. 
Iacdio: Bacchi nomen metonimice ac¬ 
ceptum. Serta procul: «Omnes, ait La- 


cerda, habebat ebrietatis notas; haec 
una tantum (solummodo) deerat quod 
serta non gereret in capite. Verbum tan¬ 
tum signavi, ut verus lectori pateat sen¬ 
sus; haud placet interpretatio Unger 
(Philologus, Ad poStas miscell. critic., 
pag. 32) «serta procul tantum capiti de¬ 
lapsa jacebant, id est in tantum enim 
ut longe a capite abessent, delapsa jace¬ 
bant». Et gravis: Versus elegantissimus, 
epithetorum proprietate conspicuus. 


Adgressi (namque saepe senex spe carminis ambo 
Luserat) injiciunt ipsis ex vincula sertis. 

Addit se sociam, timidisque supervenit Aegie, 20 

Aegie Naiadum pulcherrima; jamque videnti 
Sanguineis frontem moris et tempora pingit 
Ille dolum ridens; Quo vincula nectitis? inquit, 

Solvite me pueri: Satis est potuisse videri. 

Carmina quae vultis cognoscite: Carmina vobis, 25 

Huic aliud mercedis erit,- simul incipit ipse. 


Adgressi: Jam apud antiquos vige¬ 
bat opinio, ad futurarum rerum prae¬ 
dictionem a diis obtinendam, opus esse 
eos improviso invadere. Ita in libro 
quarto Odiseae, Menelaus manere coac¬ 
tus in tnsula Paros sede Protei, a deo 


marino didicit quae ad suum regressum 
pertinerent. 

Ambo: In accusativo plurali non so¬ 
lum ambos dicimus, ut apud Terentium 
(Heaut. 4, 3, 33); «Vera dicendo non so¬ 
lum ambos fallam», sed et ambo, ut 

duo pro duos, quod graeco more effer¬ 
tur. Ludo: Id est fallo, decipio In hoc 
sensu Cicero (De diu. ,24. 53); «Hoc ci¬ 
vili bello quam inulta haruspicum res¬ 
ponsa luserunt»: et Vergilius (Aen. 7, 
442 ):; «Senectus falsa vatem formidine 


ludit». Moris: ablat. verbi morum, seu 
fructus arboris mori; habet o longum 
quo secernitur a mora quod est tardi¬ 
tas, cunctatio. Quo (ut quid, cur) necti¬ 
tis? Carmina vobis (Satyris huic (Ae¬ 
gie). alia merces erit. 


Tunc vero in numerum faunosque ferasque videres 
Ludere, tunc rigidas motare cacumina quercus. 

Nec tantum Phoebo gaudet Parnasia rupes, 

Nec tantum Rhodope miratur et Ismarus Orphea. 30 


Tunc vero: Incipit cantus Sileni, 
magnamque excitat naturae admiratio¬ 
nem, non verae naturae sed poeticae 
qualem Vergilius in fabula Orphei ef¬ 
finxit (Ecl. III, 46). Veteres poesi et mu¬ 
sicae miros effectus in res naturae tri¬ 
buebant. Versus qui cantus Sileni de 
Craetione mundi antecedunt, tanta 
praediti sunt harmonia, quos rectius ae- 
quiparem musicae symponiae quae ad 
concentus audiendos parat animos. In 
numerum: Rythmice. Numerus enim 


est, ait Tullius, «proportio quaedam in¬ 
ter duos pluresve motus, quorum cum 
alii sunt longiores, breviores alii, efti- 
ciunt concentum quemdam, qui vel gra¬ 
tus est, si proportio illa conveniens sit 
apteque respondens, vel ingratus si mi¬ 
nus apte conveniat.» (Orat, III, 42-187). 

Motare: Est idem saepe seu vehe¬ 
menter movere, (cfr Ecl. V. 5), cui pul¬ 
chre adversatur ephithetum rigidas. 
Rhodope et Ismarus: Montes Thraciae 
quos vates Orpheus peragravit. 


Namque canebat uti magnum per inane coacta, 

Semina terrarumque, animaeque, marisque fuissent, 

Et liquidi simul ignis: ut his exordia primis 
Omnia, et ipse tenet mundi concreverit orbis. 

Tum durare solum et discludere Nerea ponto 35 

Ceperit et rerum paulatim sumere formas. 


Namque canebat: Refert mundi ori¬ 
ginem )uxta Epicuri doctrinam. Memi¬ 
nerit lector Vergilium philosophiae Epi¬ 
cureae sub Syrone, ut videtur, operam 
dedisse. Opinatur Heine Vergilium sub 
oculis habuisse Argonauticon Apolo- 
nii; potius tamen apparet imitatio Lu¬ 
cretii (De Rerum Natura, 1, V, 416 et 
seq.) In primis verbis namque canebat 
uti invenimus formam archaicam uti 
quae saepius occurrit in Lucretio: Mag¬ 
num per inane; Confer (De Rerum Na¬ 
tura. I, 1018, 1002, 1108; II, 65-96; III. 
17-27...). Coacta: Hoc verbo utitui Lu¬ 
cretius ad corijuctionem atomorum ex¬ 
primendam; «Semina rerum multimo¬ 
dis temere in cassum frustraque 


coacta» (II, 1059). Nomina quator ele¬ 
mentorum fere cum Lucretio conveniunt. 
(De Rerum Natura, I. 715; *Bx igni 
terra atque anima procrescere et im¬ 
bri») Ex hujus fragmenti studio haec in 
aperto est sequela, Virgilium non modo 
prae oculis habuisse totum Lucretianum 
opus, sed illud apprime cognovisse, 
quippe cui lexicon poematis familiaris 
est. At vero poeta Mantuanus non scien- 
tifica ratione exponit fundamentalem 
theoriam Epicureisml, neque enim dicit 
quae virtute res naturae efformari coe¬ 
perint, descriptioni tantummodo poetice 
consulit. Notetur pulchritudo hemisti¬ 
chii tener orbis, imaginis felicissimae 
originis mundi. 

Jamque novum terrae stupeant lucescere solem, 
Altius atque cadant submotis nubibus imbres; 
Incipiant silvae cum primum surgere, cumque 
Rara per ignaros errent animalia montes. 


Pergit originem mundi describere. 
Sequentes versus venustate commendan- 
tur: Jamque novum terrae stupeant 
lucescere solem, ubi terra prima lumi¬ 
na solis miratur, et rara per ignaros 
mrent arimalia montes. Tibullus et 
Ovidius (Metam. I, 5-86) etiam de ori¬ 
gine mundi disserunt. Lectorem invita¬ 
mus ut per se ipse triplicem conferat 
descriptionem. Vergilius utrumque su¬ 
perat harmonia versuum et imaginum 
varietate; Ovidius vero longe superior 


40 

est in animalium et hominis origine 
describendo, praecipue vere ultimis ver¬ 
sibus, quibus Latinae Musae nihil finxe¬ 
re perfectius, nihi sublimius. 

Silenus postquam mundi originem 
cecinit, ad mithologica celebranda tran¬ 
sit (Vers. 41-81), fabulasque refert Deuca¬ 
lionis ei Pyrrae, furtum Promethei, epi- 
sodia Hylae, Hesperidum, cet . de qui¬ 
bus fusius in Ovidii poemate Metha- 
morphoseon. 


Omnia quae Phoebo quondam meditante beatus 
Audiit Eurotas jussitque ediscere lauros, 

Ille canit (pulsae referunt ad sidera valles), 
Cogere donec oves stabulis numerumque referri 
Jussit, et invito processit Vesper Olympo. 


Phoebo meditante: Poetae meditari 
dicuntur cum carmina pangunt postea 
recitaturi (cfr. Egi I. 2). Audiit Eurotas: 
Imago poetica. «Eurotas amnis, ut ait 
Callimacus, in flumina serpit per Laco- 
num fines. Ripae ejus lauro opacantur, 
quas ait Apollinis edidisse voces jussit¬ 
que ediscere lauros, cum eodem loco 


45 

carmina referret». Invito processit Ves¬ 
per Olympoo: Qui vero numine poetico 
incalescunt, una linea penicillo ducta, 
perfectam efformant tabulam. Olympus 
suavitate cantus illectus, pluraque au¬ 
diendi studiosus, aegre fert Vesperum 
cum nocte properare. 

Henricus Martija, C. M. F. 


SALUTATIO 


A. —Sonat campanula. An sit Dominus B? 
Servus.- Vultne, era Dominum B exci¬ 
peret? 

A .—Fac ut aulam ingrediatur. 

B, —Domina, honori duco le salvere1 

A. — Faustus dies, eques. Sede, amabo — Fac 

sedeas,—Quomodo habes? 

B. —Optime, Domma; habeo gratiam. Tu 

vero? 

A. - Gravedine aliquatenus laborabam, ho¬ 

die autem optime valeo. 

B. —Blanditur mihi recuperata tua vale¬ 

tudo. 


A. —Bene es amabilis, quando de me cogi¬ 

tasti—Jamdiu est cum te non video. 

B. —Ad te saepe accessi, sed tui videndae 

voluptate carui. —Cartula mea tibi tra¬ 
dita fuerit. 

A. —Ita est profecto, et doteo maxime domi 

non esse versatam. 

B. —Quomodo pergit tuus ille pater? 

A. —Minus valet aliquot abhinc dies. Inde 

est quod comera exire nequeat. 

B. —Doleo admodum. Spero autem meliora. 

(sequar) 

PER ORBEM 

archaeologici labores ia Urbe peracti (i) 


Aedilicii et 

Alme sol, curru nitido diem qui 
Promis et celas, aliusque et idem 
Nasceris; possis nihil urbe Roma 
Visere majus? (Carm. saec. c. 9-13). 
Liceat etiam mihi iisdem coepisse 
versibus quibus Venusinus vates glo¬ 
riam nomenque Romanum laudibus ex¬ 
tulerat. Roma quidem et caput orbis et 
ingenii caput eft pariter reputanda: caput 
orbis armis, vi&oriis, imperio; caput in¬ 
genii disciplinis, artibus, monumentis. 
Monumenta illa commemoro, quae tem¬ 
pore fastorum Imperii Urbem ditarunt 
atque exornarunt, quaeque post barba¬ 
rorum direptiones atque vacationes, 
terraeque iteratos motus, civium malitia 
aut incuria, Romam in antiquitatum vas¬ 
tum coemeterium commutarunt, ubi ar¬ 
genteae, aeneae, marmoreae defossae 
jacuerunt exuviae. Archaeologi et littera¬ 
ti viri a saec. praesertim XVIII ut ea 
suscitarentur monumenta et denuo reno¬ 
varentur semel atque iterum expoftula- 
runt; sed « laudato Ingentia rura, exi¬ 
guum colito ». Desideria dignissima, 
pulcra consilia; res vero nummariis a- 
liisque dificultatibus teferta. Titanum 
quidem opus Novae Italiae fervidae ar¬ 
duaque molienti erat concredendum. 
Atque Itala gens hodiernorum fascium 
totam regionem, maxime Romam reno¬ 
vare decrevit atque ruinas ar£haeologicas 
sublevare, quem laborem summo susce¬ 


pit studio. Sed cum res sit vastissima, 
nihil de laboribus aediliciis aut ar£haeo- 
logicis extra Urbem in Italia pera&is, 
sed tantum de his qui Romae poftremis 
temporibus fa&i sunt aut nunc fiunt. 

I. Labores aedilicii. Exteri qui ab 
anno 1925 nunc iterum Romam re¬ 
meant, obCupeseent admiratione, atque 
novam, non veterem Urbem videre sibi 
facile persuadent. Etenim Roma juxta 
«Amplissimum regulantem planum Ur¬ 
bis» immutata atque usibus hujus sae¬ 
culi et placitis sumptibus magnis aptata 
eC. In his laboribus aediliciis plus.sexa- 
ginta libellarum miliones impensi sunt. 
Sed omnibus operibus adhuc adgressis 
‘Via Imperialis et Via in Mare praeftare 
videntur, de quibus pauca. 

Via Imperialis. —Lucida et ampla 
via, quae a Coloseo seu Flavio Amphi¬ 
theatro in Molem Sacconianam,perennio- 
rem aere, juxta Capitolium in Venetia- 
: rum platea protra&a Via Imperialis nun¬ 
cupatur; eo nempe quod foris imperiali¬ 
bus circundatur. Anno jam 19x1 Cor- 
radus Ricci, Italiae hodie senator et 
In&ituti Archaeologici et Hiftoriae 
artis Moderator, consilium exposuerat a 
tenebris fora imperialia evocare atque, 
aedibus quassis, tabernis antris quibus 
operiebantur, viam grandem et fauftam 
Sternere, quae Romae ornamento esset 
et Romana fora honeftaret. Labor ar- 


(1) Blbliogrophia— Bicci, Colini, Mariani, «Via de Impero » Coli, itinerari dei musei e monumenti 
d 'Italia. Roma. 1933. P Acciaressi: Routa antica, medioevale, Moderna» Libr. Sales tona, Roma, 1924. De- 
Ruyt: «Lea recent trabaux arqueologia de Romae » in Les Studes Clasaiques. Oct. 1933, dp. 417-441. Mar - 
rou:*Leden{eres fouilles de Rome» in revides Etudes Latines, 1932, pp. 469-4*5. BendineUii «La sistemazio 
ne edilizia di Roma imperiale* in Mundo Classico, 1933, p. 67. 

duus, sumptus plurimi, at opus perenne 
et gloriosum. Via longa M circiter me¬ 
tra, patet autem triginta. Anno 1932 
finita, optimis auguriis, V. kal, Nov. 
Dux Italiae sollemniter comitatus per 
eam ingressus eft. Adspedum quidem 
pulcerrimum Via Imperialis viatoribus 
praebet. Procul Coloseum adparet mon¬ 
tium verticibus coronatum; hic et illic 
et forum Romanum, et Caesaris, et Au- 
gufti, et Nervae, et Trajani marmoreis 
reliquiis omnia splendentia; Basilica 
Constantini, Templum Pacis et Martis 
Ultoris, Trajani mercatum, Curia, Sena¬ 
tus, cet. 

Via in Mare .—Eadem via imperia¬ 
lis sub Capitolium protracta cum nuper- 
rimo et frequentissimo itinere, automolis 
tantum aperto conjungitur, a Sto. Paulo 
extra muros ad Ostiensem usque portum 
parato, quod Viae in Mare nomen acce¬ 
pit- Luculenta quidem via, et amplis¬ 
sima, antiquitatumque vestigiis locuples. 


Qui per eam gradiuntur contemplari po¬ 
terunt Capitolium, Latinis vatibus mon¬ 
tem sacratissimum, nunc museorum 
praecipuorum sedem; Tarpejam rupem 
civium Romanorum fortissimum prae¬ 
sidium et hostium ultricem crudelissi¬ 
mam; theatrum Marcellum quod in 
mentem revocat illud poetae: Tu Mar¬ 
cellus eris...; forum Holitorium et Boa¬ 
rium ubi hodie «Piazza Montanara»; 
Stum. Nicolaum in Carcere cum Ionicis 
et Doricis artis vestigiis; templa Fortunae 
virilis et Veftae atque non procul Circi 
Maximi fundamenta nondum omnino ex¬ 
plorata. 

His elegantissimis viis apertis Roma 
magnopere ornatur et antiquissima mo¬ 
numenta inluftrantur. Tamen opus hoc 
aedilicium ardiaeologico ftudio et opera 
perfici oportuit, quod fere perfedum 
eft, uti aliis plagulis patere faciam. 

J. M. Jimhnez, C. M. F. 

(sequar ) 


Responsorium 


J. A.— Celsonae. - Quaerebas, bone 
Johannes et dulcissimae memoriae, 
tuis superioribus litteris in exemplum 
gratissimis, quomodo classici Latini qui 
vocabulis abstractis non oblectabantur, 
de rebus philosophicis praesertim et 
theologicis hodie agerent, quibus neces- 
se est nos passitn praepediri. In primis 
tecum sum in ea re adserenda quae no¬ 
tam sermonis Latini constituit maxime 
singularem, politisque scriptoribus re¬ 
centibus minime praetereundam. Quid 
igitur faciundum? Saepe nimirum in re¬ 


bus philosophicis et theologicis tractan¬ 
dis, ea quae nostris linguis neolatinis 
abstracte dicuntur sine specierum confu¬ 
sione aut ambiguitate recte concreto mo¬ 
do exprimere possis; tum potius eo fa¬ 
cies modo, ut bonum es t communicati¬ 
vum sui non bonitas est communicati¬ 
va sui. Cum autem in errorem facile quis 
irrepserit ea ratione agens, ne dubitet 
abstracta vocabula usurpare, prima enim 
elegantiae regula est fultque semper 
perspicuitas in sermone. Vale. 

Bibtiographia 


Ign. Errandonea S. J. — Epitome 

Grammaticae Graeco-Biblicae. 

Lucide patet scopus libelli, sermonis 
scilicet Graeco-Biblici accurata et con¬ 
cinna explicatio. Ille quidem sermo alius 
non est ac Lingua Hellenistica, -jjxotvr) 
dicta, ab Oratoris Atheniensis occasu 
(322 a Ch.) quinque per saecula in orbe 
quaquaversutn dominata. 

Istiusmodi ergo libri in paginis plus 
centum trutinae subdit cl. Auctor ads- 
pectus Graecae grammatices: lexicales, 
sc. phoneticos, morphologicos, aeque ac 
varias partes syntaxeos, quaecumque 
tandem Graecanicam linguam discrimi¬ 
nant a prisca illa classica, ab Homero 
currente ad obitum usque Demosthenis. 

Itaque omnia nave perlustrans, indice 
veluti signat quot inconcinna vocabula, 
et quomodo Atticismum pervaserint au¬ 
reae linguae. Inprimisque nonnullas ut 
tangam, obveniunt: a) derivata v. c. 
Qeonrje, axavoaXi£eiv, alia. Maxima demi - 
nutiva ut xuvapiov, 6i3Wov alia, b) Se, 
quuntur composita v. c. exepoxa pro 
spotdv; c) Barbara plurima ut xpaixopiov, 
Xefuov, similia; semitica taceo seu ara- 
maica. 

Quid jam duali de numero loquar qui 
in desuetudinem decurrente Helenisticae 
historia prorsus devenit? Itidem de Atti¬ 
ca declinatione. 

Ad conjugationes quod attinet, verba 
in e» et in e£o) exeuntia, Atticum tem¬ 
pus futurum un regulare mutarunt. Que¬ 
madmodum et Attica aorista in regula¬ 
ria conversa sunt. Verba pariter pura in- 
a<o, in-ea), in-oo) finita intimas, subiere 
transmutationes; haud secus ac verba in- 
jit et in-vop.t. Mittimus alia. 

Eamdem navus A. instituit analysim 
de propositionibus, de conjunctionibus, 
aliisque particulis. 

Per longum et latum optimas quas¬ 
que diggerit normas Syntaxeos; quas in¬ 
ter de Articulo 6, rj, xo notatu digna. 


Claudit opus paradigmatis compluri- 
mis meri atticismi. 

Labor sane praestat in se, et in ordi¬ 
ne imo et in nitida impressione typorum 
valde laudandus; unde et perutiliter non 
modo sodalibus gradus petentibus Aca¬ 
demicos, verum etiam Sacrorum Volu¬ 
minum amatoribus omnibus. 

R. CASALS, C. M. F. 

M. T. Cicerone, De Finibus Bonorum 
et Malorum liber III, commentato 
da U. Moricca.—G. Chiantore, Tori- 
no, 1933. 

Cl. commentator optimis censuris 
permotus quibus duo priores De Finibus 
libri notati fuerant hunc tertium adno- 
tare et edere ausus est. Opus ad juvenes 
mediae institutionis ordinatum adnota- 
tionibus grammaticis et historicis prae¬ 
sertim ornatur eadem ratione ac priores 
libelli in Pai arstra Latina n.° 26. p. 128 
recensiti. Doctrina philosophica in hoc 
Tulliano opere contenta commentariis 
Dni. Moricca maxime inlustratur. 

M. T. Cicerone, JLelio dell’Amicizia, 
illustrato da F. Ramorino (Terza ed.) 
— G. Chiantore, Torino, 1933. 

Laelius seu de amicitia conloquium 
prae omnibus Ciceronis philosophicis 
operibus pulcritudine nitet. Pluries ab 
humanissimis viris adnotatum adparuit; 
quo tamen Felix Ramorino, vir non tan¬ 
tum cognitus, sed inter praecipuos cla¬ 
rus, non est veritus Laelii textum op¬ 
timis codicibus respondentem glossis 
scholasticis munire. Praemiit praefa¬ 
tiunculam XX paginarum in qua genus 
operis, doctrinam, personas explicat. 
Laelius «sapiens» appellatus, praetor in 
Hispania fuit bellumque contra Viriatum 
duxit. Maxima amicitia cum Spicione 
Aemiliano semper fuit conjunctus. Hunc 

Laelium Cicero facit loquentem atque 
C, Fannium et Q. Mucium auditores 
proponit. Laelius, virtutibus amicitiae 
peclaratis, diserit de sapientium et de 
vulgari amicitia, 

Conloquium De Amicitia a P. Llo- 
bera hispanice adnotatum est. quod pro 
hispanis et americanis et commendavi¬ 
mus (cf. Palaestwa Latina n. 9, p. 143) 
et iterum commendamus. 

L. MAYOR, C M. F. 

Fr. Tirso Manrique, O. P. Gramdtica 
de la Lengua Latina. — Valencia, 
Imprenta Hijo de F. Vives Mora, Her- 
ndn Cortfs, 8.—1933. 

En tibi, molis quidem non magnae, 
neque multae pecuniae nova Linguae La¬ 
tinae Grammatica a Fr. Tirso Manrique. 
O. P.. post diuturnos studii annos doc¬ 
trinaeque tradendae litteraturae Latinae. 
Hic centum septuaginta duobus admo¬ 
dum absolvitur liber pagellis, qui et cla¬ 
rus, et methodicus, et ingeniosus, et 
schematicus facile evincitur, 

Exemplis in tradenda doctrina prae¬ 
sens Grammatica non abundat, id quod 
argumentum alterius erit voluminis «EI 
Auxiliar dei Profesor Latino», quod auc¬ 
tor in adversariis adhuc retinet. In ea 
tota exponitur doctrina Latinitatis, quae 
quidem alumnis facilior reddatur a Prae¬ 
ceptore ope versiculorum acute excogi¬ 
tatorum, qui et excepciones presso sensu 
memoriae commendant, et regulas gene¬ 
rum, concordantiae, regiminis... quasi 
uno conspectu praesentant et alumno 
et magistro. 

G. B. Gandino, Lo Stile Latino. — G. 
B. Paravia et C.—Torino. Corso Vit- 
torio Emanuele II, 199. 

In manibus est opera clarissimi Pr. 
fessoris Gandino, ad excolendam traden- 
damque Latinitatem, ita ut prolixa hac 


loco notitia Pai.aesipae lectoribus danda 
nobis non videatur. Praesens autem vo¬ 
lumen «Lo Stile Latino», omnium adhuc 
editorum, ni fallor, praestantius, tan- 
quam curriculum est Stilisticae, quae ho¬ 
die audit, Latinae maximi quidem mo¬ 
menti cum alumnis tum magistris, siqui¬ 
dem et methodicum et clarum est et 
completum. Cursus vero hic Latinae Sti¬ 
listicae diversis conflatur analectis, ab 
auctoribus Italis saeculi XIX exaratis, 
praesertim a Monti, Leopardi, Ambroso- 
li, in commodum eorum, qui ex Italo 
in Latinum vertunt sermonem. 

I, GONZALEZ, C. M. F. 

Ammiani Marcellini, Quae super¬ 
sunt opera. — Lipsiae, sumptibus Ot- 
tonis Holtze 

Ammianus Marcellinus, historicus 
illustris, natione Graecus et patria An¬ 
tiochenus, a genere nobilissimo ortum 
habuit. Professione fuit miles sub Cons¬ 
tantino imperatore, post cujus mortem 
sub Juliano Apostata militavit contra 
Persas, dein inter protectores domesti¬ 
cos adscriptus. Historiam scripsit Ro¬ 
mae commorans, quo, relicto Oriente, 
se contulerat, optimarum artium studiis 
et auctorum Latinorum lectioni vacandi 
gratia. Stilus saepe durus, ut ipse fatetur 
(in fine operis), barbarie aspersus; cete¬ 
rum gravis plane verique studiosus, ut 
historicum decet. Ejus opus, ad res ci¬ 
viles et ecclesiasticas illius temporis cog¬ 
noscendas utilissimum, XXXI libros 
complectebatur, a Nerva imperatore us¬ 
que ad Valentis obitum, sed XIII priores 
perierunt. Otto Holze ea, qua pollet, 
sollertia edidit quae de opere Marcellini 
supersunt, additis praeterea excerptis 
auctoris ignoti de Constantio Chloro, 
Constantino Magno et aliis imperatori¬ 
bus usque ad infaustam Theoderici mor¬ 
tem. 

H. MARTIJA, C. M. F. 

Exercitationes Scholares 


EI tren y los caballos, (n. 30). — 
Llega el tren a ia estaci6n de Signi y se 
detiene un poco. Cuatro caballos pacen 
en un vecino campo. Uno de ellos dice 
audazmente a la locomotora: — jCon qu6 
vanidad y arrogancia surcas la llanura! 
|Qu6 ufana vas con tu sequito de coches! 
[Qu6 fuerza esa con que te arrastran el 
fuego y el vapor, no siendo tii m£s que 
un metal! Pero has de saber que tambi^n 
nuestra raza con su inteligencia y valor 
ha hecho proezas: que lo dfgan sino las 
esforzadas tropas de Aquiles, de Alejan- 
dro, de Ciro y el valeroso C6sar. Por me¬ 
dio de nosotros, hombres egregios civili- 
zaron a los bdrbaros Nuestras alabanzas 
estan en boca de todos. Responde la lo¬ 
comotora: —Hoy en dia los gustos van 
por otro camino. La carga que vosotros 
cuatro no llevariais en un aflo, la llevo 
yo en menos de un dia. 

—No ensalces tanto las hazafias de 
los antepasados, que vengan a menosca- 
bar el merito de los que hoy sirven litil- 
mente a la patria. 

Al.OISIUS VlLLASANTE 
Conlcgii Aranzazu alumnus 

Per certamen ad victoriam.— Cy¬ 
rus, Persarum rex, ut animos militum 
concitaret, diem totum excidendo saltu 
eos vexavit. Mox postridie eis liberales 
epulas dedit et postea eos interrogavit 
utro magis essent congavisi. Cum epulas 
magis probavissent, dixit eis: Atqui per 
illa ad haec adveniendum; quoniam nec 
liberi nec beati esse potestis, nisi Medos 
viceritis. 

JOHANNES RlPOU, 
Conlegli Cervariensis alumnus 

Cyrus, Persarum rex, ad animos mi¬ 
litum concitandos, defatigavit eos totum 
diem silvam excidentes. Postridie ad e- 
pulas liberales invitavit, quibus finitis, 
rogavit eos utro magis congauderent. 
Cumque epulas probarent, ait eis: Atqui 


per illa haec consequenda sunt; nequitis 
liberi felicesque esse nisi Medos viceritis. 

JOSEPHUS AlONSO, C. M. P. 

Barbastrl 

Mater Purissima 

Tunc cives mane, placida quiete, 

Cum vacant somno, manibus fenestram 
Pando, per campos oculos apertos 
Tendo serenus, 

Atque florentem video omne pratum, 
Arbores cerno virides et altas; 

Emicat lumen, radiisque celat 
Lumina noctis. 

Nascitur Phoebus nitidus fragransque 
Cujus adspectu tenebras requirunt 
Astra, campique aequora clariora ~ 
Usque videntur. 

Audio, dum ista video, suave 
Murmur; «Est, inquit, Tua Mater hisce 
Pulcrior rebus, quia semper alba 
Mansit et insons». 

Murmure audito, sonitis acutis; 

«Mater, inclamo, simulata vestis 
Montium nix est. Tua pulcritudo 
Vera manebit». 

JOSEPHUS BAGARiA, c. M. P. 

In Gymnasio Barbaatrenai Alumnus 

Diogenes philosophus. (Ann. IV, 
num. 1). — Philosopus Diogenes, tota 
Graecia celeber, honores et divitias des¬ 
pexit. Cum totam fortunam dereliquis¬ 
set, in dolio vitam egit, quod aurum et 
argentum duceret non solum inutilia, 
sed etiam noxia esse hominibus. Cum 
se fugae commisisset servus quem ha¬ 
bebat, domum reduci noluit, quia eum 
paeniteret quod servus sine illo vivere 
posset, et ille non sine servo. Celebre est 
quod cum bibere vola manus puerum 
vidisset, vas quod secum ferebat, rupit, 
quod id jam tunc superfluum conside¬ 
raret. 

Aemilius Ferrari 

ln Gymnasio Villae-Rosarii 

Compositiones vertendae 


Una visita de Pompeyo al 
fildsofo Posidonio 

Pompeyo solla contar que al pasar 
por Rodas volvi6ndo (1) de Ia Siria, Ie 
vino deseo de olr al c6lebre (2) fildsofo 
Posidonio; y habiendo entendido que es- 
taba gravemente enfermo, porque sufria 
de gota (3), quiso no obstante hacerle 
una visita (4). Habiendo. pues, ido a 61 
y saluddndole con grandes muestras de 
aprecio (5), le di6 a entender su senti- 
miento (6) de no poder oir un razona- 
miento suyo. Mas 61; «Si (7), tu lo po- 
dr£s», respondid (8), pues no consenti- 
r6 (9) yo que un dolor corporal (10), sea 
causa de que haya venido a mi en vano 
un tan gran personaje (11). Y proseguia 
contando (12) Pompeyo, que el fildsofo, 
estando en el lecho (13), habld con gra- 


vedad y elocuencia (14) sobre este asun- 
to (15); «Que no es (16) bueno sino lo 
que es honesto»; y en los momentos en 
que el dolor era mds vehemente (17), de- 
cia a menudo; «No te saldr£s con la 
tuya (18); oh dolor, por m£s que seas 
importuno (19); nunca confesar6 que 
seas un mal.» 

Notulae 

(1) Decedere ex. — (2) Clarus, no¬ 
bilis.-(3) Arctus ejus laborament. - (4) 
Visere aliquem. - (5) Salutare honorifi- 
cisque verbis aliquem prosequi, —(6) Mo¬ 
leste, aegre ferre quod... — (7)Vero post¬ 
positum. -(8) Inquit.-(9) Non commit¬ 
tere ut,—(10) Corporis.— (11) Vir,— (12) 
Narrabat.— (13) Cubare.— (14) Copiose. 
— (15) De hoc. — (16) In infinitivo. — (17) 
Faces doloris alicui admovere.— (18) Ni¬ 
hil agis.. — (19) Molestus. 


Hamaxostichos (1> et Aselli 

Convallem Alpinam sat longus hamaxostichos 
Secabat (2) primum. Nonnullos novitas rei 
Asellos turbat, qui pacem amissam dolent. 

Erat ad stationem ventum. Sic rudentibus 
Vaporalis ait machina; (3) Nobis undique 
Vertuntur populi, mire via consternitur; 

Accipiunt fluvii pontes, silva caeditur: 

Per montis intima liber transitus patet. 

Via sub terris strata actoque fornice (4). 

Vos, vobis similes semper, cernitis parum. 

Rebus in humanis, vestrum sit solummodo 
Onera,portare et quandoque rudere. 

Humanitati quidquid est bonum et utile, 

Recens quamquam novumque, mente (5) praeditus 
Et consilio vir excipiendum (6) existimat 
Immo inventorem meritis tollit laudibus. 

L. ROCCI, S. J. 

nel; via... fornice ablat- absol. —(5) Cor- 
dura, juicio, seny. (6) Que ha de reci- 
birse. 

Prof. Etnmanuel Jovi. C. N, F. 

Moderator 

Typo graphia F. Campa CalmK. - Tarregaa 


Notulae 

(1) De hac voce confer «Palaestram 
Latinam», n.° 30 in operculis Apud nos 
vocatur el tren. — (2) Recorrfa, atrave- 
saba — (3) Aliis place verbum traha, 
nobis cum Candidato nostro Latino (II, 
p. 25) plus arridet vaporiveha. (4) Tu- 

